Veste bună pentru Klopp. O vedetă a lui Liverpool a revenit la antrenamente
Atacantul egiptean Mohamed Salah, care a fost accidentat mai bine de două săptămâni, a revenit de miercuri la antrenamentele echipei sale, FC Liverpool.
Revenirea lui Salah are loc cu o zi înainte de meciul pe care FC Liverpool îl va disputa în Liga Europa, cu formaţia cehă Sparta Praga, şi cu doar patru zile înainte ca liderul din Premier League să evolueze duminică, pe teren propriu, în faţa campioanei Angliei şi a Europei, Manchester City.
Salah, care a marcat 19 goluri pentru Liverpool în acest sezon, în toate competiţiile, a fost accidentat în timp ce reprezenta Egiptul la Cupa Africii pe Naţiuni. El nu a mai jucat din 17 februarie, când a şi înscris, într-un meci cu Brentford (scor 4-1).